Title: ระเบียบคณะกรรมการกองทุนสงเคราะห์ลูกจ้าง ว่าด้วยการส่งเงินค่าปรับและกำหนดเวลาส่งเงินค่าปรับ พ.ศ. 2542

ระเบียบคณะกรรมการกองทุนสงเคราะห์ลูกจ้าง

ระเบียบคณะกรรมการกองทุนสงเคราะห์ลูกจ้าง
ว่าด้วยการส่งเงินค่าปรับและกำหนดเวลาส่งเงินค่าปรับ
พ.ศ.
2542
--------------

                        โดยที่มาตรา
128 แห่งพระราชบัญญัติคุ้มครองแรงงาน พ.ศ. 2541
บัญญัติให้การส่งเงินค่าปรับที่ได้รับจากการลงโทษผู้กระทำความผิดตามพระราชบัญญัติ
ิคุ้มครองแรงงาน พ.ศ. 2541
เข้ากองทุนสงเคราะห์ลูกจ้างและกำหนดเวลาส่งเงินดังกล่าว
เพื่อให้เป็นไปตามระเบียบที่คณะกรรมการกองทุนสงเคราะห์ลูกจ้างกำหนด
คณะกรรมการ
กองทุนสงเคราะห์ลูกจ้างจึงวางระเบียบไว้ ดังต่อไปนี้
                        ข้อ
1  ระเบียบนี้เรียกว่า
"ระเบียบคณะกรรมการกองทุนสงเคราะห์ลูกจ้าง 
ว่าด้วยการส่งเงินค่าปรับและกำหนดเวลาส่งเงินค้าปรับ พ.ศ.
2542"
                        ข้อ
2 
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
                        ข้อ
3 
การส่งเงินค่าปรับที่ได้รับจากการเปรียบเทียบผู้กระทำความผิดตาม
พระราชบัญญัติคุ้มครองแรงงาน พ.ศ. 2541
เข้ากองทุนสงเคราะห์ลูกจ้าง ให้หน่วยงาน
ที่ได้รับเงินค่าปรับนำส่งเงินค่าปรับให้สำนักงานกองทุนสงเคราะห์ลูกจ้างหรือสำนักงาน
สวัสดิการและคุ้มครองแรงงานจัดงหวัด เพื่อนำส่งเข้าบัญชี
"กองทุนสงเคราะห์ลูกจ้าง
บัญชีกระแสรายวัน 1"
ภายในวันที่ได้รับเงินหรืออย่างช้าภายในวันทำการถัดไป
                        ข้อ
4 
การส่งเงินค่าปรับที่ศาลมีคำพิพากษาให้ปรับผู้กระทำความผิดตาม
พระราชบัญญัติแรงงาน พ.ศ. 2541 เข้ากองทุนสงเคราะห์ลูกจ้าง
ให้นำส่งเดือนละหนึ่งครั้ง
ในวันที่สามสิบของเดือนถัดไป
โดยในกรุงเทพมหานครให้นำส่งสำนักงานกองทุนสงเคราะห
์ลูกจ้าง ในจังหวัดอื่นให้สำนักงานสวัสดิการและคุ้มครองแรงงานจังหวัดนั้น
                        กรณีที่ส่งเงินค่าปรับเป็นเช็ค
ให้สั่งจ่ายแก่ "กองทุนสงเคราะห์ลูกจ้าง" และ
ขีดคร่อมพร้อมทั้งขีดฆ่าคำว่า "ผู้ถือ" ออก
                        ให้สำนักงานกองทุนสงเคราะห์ลูกจ้างหรือสำนักงานสวัดสิการและคุ้มครอง
แรงงานจังหวัดออกใบเสร็จรับเงินเป็นรายคดี
โดยระบุหมายเลขดำและคดีแดงและชื่อศาล
ในใบเสร็จรับเงินแต่ละฉบับเพื่อเป็นหลักฐานให้แก่หน่วยงานที่นำส่งและนำส่งเงินค่าปรับ
เข้าบัญชี "กองทุนสงเคราะห์ลูกจ้างบัญชีกระแสรายวัน
1" ภายในวันที่ได้รับเงิน หรือ
อย่างช้าภายในวันทำการถัดไป
                        ข้อ
5 
ให้อธิบดีกรมสวัสดิการและคุ้มครองแรงงานรักษาการตามระเบียบนี้

                                                            ประกาศ
ณ วันที่ 14 ธันวาคม พ.ศ. 2542

ประสงค์ รณะนันทน์
                                                             ปลัดกระทรวงแรงงานและสวัสดิการสังคม
                                                            ประธานกรรมการกองทุนสงเคราะห์ลูกจ้าง

[รก.2543/พ.1ง/21/4 มกราคม 2543]